 **Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistrița-Năsăud** |

**DECIZIE INIȚIALĂ A ETAPEI DE ÎNCADRARE**

 **7.09.2016**

 privind solicitarea de emitere a avizului de mediu, înregistrată la Agenţia pentru Protecţia Mediului Bistriţa-Năsăud sub nr. 9215/19.08.2016, în baza Certificatului de urbanism nr. 491/23.03.2016, emis de Primăria Municipiului Bistriţa, judeţul Bistriţa-Năsăud,

 **în urma parcurgerii etapei de încadrare**, conform prevederilor H.G. nr. 1076/2004, privind stabilirea procedurii de realizare a evaluării de mediu pentru planuri şi programe, prin consultarea Comitetului Special Constituit, întrunit în data de 7.09.2016, **a informării publicului prin anunţuri repetate şi în lipsa comentariilor din partea acestuia,**

**AGENŢIA PENTRU PROTECŢIA MEDIULUI BISTRIŢA-NĂSĂUD**

**decide:**

**Plan Urbanistic Zonal** – Extindere intravilan pentru construirea de locuinţe individuale, în judeţul Bistrița-Năsăud, municipiul Bistriţa, localitatea componentă Viişoara, Ridul Steiniger,judeţul Bistriţa-Năsăud*,*

**titular**: **CICAI DUMITRU** din municipiul Bistriţa, str. Tănase Tudoran, nr. 23, jud. Bistrița-Năsăud,

**referitor la**: teren cu suprafaţă totală de 4.800 m2 din care suprafaţa de 273,32 m2 este deja cuprinsă în perimetrul construibil actual, situat în intravilanul Bistriţa, localitatea componentă Viişoara, Ridul Steiniger.

- conform PUG al municipiului Bistrița aprobat prin HCL nr. 136/2013 regimul economic al terenului arefolosinţa actuală de fâneaţă cu destinaţia agricolă.

 Accesul în zona amplasamentului se va realiza se va realiza din DN 17, pe str. Secundară 1 existentă, la limita terenului;

**care propune**:

*- Planul Urbanistic Zonal analizat are drept scop introducerea în intravilan a diferenţei de teren cu suprafaţa de 4526,68 m2 şi construirea unei locuinţe individuale;*

*- prin PUZ-ul studiat se propun:*

 *- stabilirea funcţiunii zonei;*

 *- stabilirea modului de organizare arhitectural-urbanistică a zonei şi a categoriilor de intervenţii necesare;*

 *- spaţii verzi – minim 30% din suprafaţa parcelei;*

 *- precizarea regimului de înălţime şi a indicatorilor privind utilizarea terenului (POT, CUT);*

*- varianta propusă este:*

 *- casă de locuit în regim de înălţime parter cu suprafaţa de 90 m2 ( POT 1,87% şi CUT 0,018%);*

*- spații verzi – 1440 m2;*

*- drumuri, accese auto, pietonale şi parcare – 303 m2;*

*- teren agricol – 2966 m2;*

*- asigurarea utilităţilor: în zonă nu există reţele hidroedilitare;*

 *- alimentarea cu apă şi cu energie electrică se vor realiza prin prelungirea reţelelor existente în vecinătatea amplasamentului, pe proprietatea dlui. Bortmes Michael;*

*- evacuarea apelor uzate menajere se va realiza în bazin vidanjabil;*

*- încălzirea spaţiilor se va realiza cu sobe cu combustibil solid;*

***nu necesită evaluare de mediu și se adoptă fără aviz de mediu.***

**Motivele care au stat la baza luării deciziei etapei de încadrare (luând în considerare criteriile prevăzute în anexa 1 a HG nr.1076/2004) sunt următoarele:**

*- planul este avizat favorabil de către Ministerul Agriculturii şi Dezvoltării Rurale, privind clasa de calitate a terenului cu condiţia respectării prevederilor Ordonanţei nr. 34/2013 cu modificările şi completările ulterioare, privind organizarea, administrarea şi exploatarea pajiştilor permanente;*

*- PUZ-ul propus creează un cadru pentru proiecte şi alte activităţi viitoare şi stabileşte reglementări urbanistice pentru o zonă limitată (pentru terenul studiat);*

*- prin PUZ-ul studiat se propun:*

 *- stabilirea funcţiunii zonei;*

 *- stabilirea modului de organizare arhitectural-urbanistică a zonei şi a categoriilor de intervenţii necesare;*

 *- asigurarea de spaţii verzi – minim 30% din suprafaţa parcelei, respectiv – 1440 m2;*

 *- precizarea regimului de înălţime şi a indicatorilor privind utilizarea terenului (POT, CUT);*

*- planul creează cadrul pentru trecerea terenului în intravilan, în vederea construirii unei zone private de locuinţe;*

*- prin aprobarea P.U.Z se va crea o zonă de locuit;*

*- planul nu va influența activitățile viitoare, este o continuare a funcțiunii terenului din vecinătate, a zonei de locuințe individuale;*

*- reglementările actualului P.U.Z. vor fi introduse în P.U.G. existent al municipiului Bistriţa;*

*- se respectă recomandările Regulamentului Local de Urbanism, aferent P.U.Z.;*

*- parcela are acces la drumuri publice;*

*- regim de înălțime max. P+2;*

*- racordarea la alimentare cu apă şi energie electrică vor fi realizate de beneficiar prin prelungirea reţelelor existente în vecinătatea amplasamentului, pe proprietatea dlui Bortmes Michael, prin servitute;*

*- conform documentației depusă, PUZ-ul propus respectă condițiile din Regulamentul Local de Urbanism aferent PUG Bistrița;*

*- zona studiată este adiacentă intravilanului şi cuprinde proprietăți private;*

*- conform Certificatului de urbanism, folosinţa actuală a terenului este fâneaţă;*

*- modificările propuse nu conduc la posibilitatea apariţiei de efecte semnificative asupra mediului şi nu influenţează alte planuri şi programe;*

*- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;*

*- terenul studiat nu este expus riscurilor naturale (fenomene de instabilitate, inundabilitate ș.a.).*

 *Anunţurile publice privind depunerea solicitării de emitere a avizului de mediu/declanșarea etapei de încadrare și privind decizia inițială a etapei de încadrare, au fost mediatizate prin publicare în presa locală, afişare pe site-ul şi la sediul A.P.M. Bistriţa-Năsăud.*

 *Agenţia pentru Protecţia Mediului Bistriţa-Năsăud a făcut publică decizia motivată a etapei de încadrare prin afişare pe pagina proprie de internet.*

 *În termenul legal de la publicarea deciziei inițiale a etapei de încadrare referitoare la avizarea planului propus, nu s-au înregistrat observaţii sau comentarii din partea publicului.*

Prezenta decizie poate fi contestată în conformitate cu prevederile Hotărârii Guvernului nr. 1076/2004 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

 Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de realizare a evaluării de mediu pentru planuri şi programe, prevăzute de H.G. 1076/2004, cu respectarea prevederilor Legii contenciosului administrativ nr. 554/2004, cu modificările ulterioare.

 Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în realizare a evaluării de mediu pentru planuri şi programe, se atacă odată cu decizia etapei de încadrare.

 Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condiţiile cerute de legislaţia în vigoare, considerându-se că acestea sunt vătămate într-un drept al lor sau într-un interes legitim.

 Soluţionarea cererii se face potrivit dispoziţiilor Legii nr. 554/2004, cu modificările ulterioare.

 Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinţa publicului a deciziei finale revocarea respectivei decizii.

 Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

 **Procedura administrativă prealabilă este gratuită**.

 DIRECTOR EXECUTIV, ŞEF SERVICIU AVIZE, ACORDURI,

 AUTORIZAŢII,

 biolog-chimist Sever Ioan ROMAN

 ing. Marin Liviu Catarig

 Întocmit,

 ing. Livia Puşcaş